OzLabs/hebrew-wiki-articles huggingface dataset:
פרומתאוס (ירח)

פרומתאוס הוא ירח של כוכב הלכת שבתאי. הוא התגלה על ידי החללית וויאג'ר 1 ב־25 באוקטובר 1980.

ג'ון הרשל טבע את שמות הירחים במאמרו משנת 1847, "תוצאותיהן של תצפיות אסטרונומיות שבוצעו בכף התקווה הטובה" כשמותיהם של הטיטאנים, לפי המיתולוגיה היוונית.

==מידע כללי==
פרומתאוס הוא אחד מהירחים הרועים בטבעות שבתאי. אלו ירחים שכתוצאה מכח הכובד שהם מפעילים הם מונעים מהחלקיקים בטבעת הפנימית מלהתפזר.
לפרומתאוס שדה כבידה בשם פרומתיאן (באנגלית: Promethian). שדה כבידה זה מושך אבנים ועצמים הקרובים אליו, מביא ליצירת קשרים בטבעת F של שבתאי. ללא שדה כבידה זה, האזור הזה בטבעת ככל הנראה היה מתפזר. 
לפי תצלומים שנערכו ב 2008 -2009 על ידי הגשושית קאסיני-הויגנס התגלה, שבניגוד לירחים אחרים, הירח מסתובב סביב ציר אורכו.

==פני השטח==
פרומתאוס הוא מכותש, אם כי צפיפות המכתשים היא לא גדולה, ומרבית פני השטח שלו, לפחות אלה שצולמו, מכוסים באבק. קוטרם של הגדולים שבמכתשים מגיע רק עד כ- 20 ק"מ. נמצאו גם מספר רכסים ועמקים על פני הירח.
בגלל שדה כבידתו, פני שטחו אינם קבועים ומשתנים בגלל סלעים ועצמים אחרים הנופלים עליו.
==מיקום בטבעות שבתאי==
מיקומו של פרומתאוס הוא בין טבעת F לטבעת A של כוכב שבתאי .
מרחק טבעת A משבתאי הוא 122,170 ק"מ ורוחבה 14,600 ק"מ.
מרחק טבעת F משבתאי הוא 140,180 ורוחבה 30-500 ק"מ.
== קישורים חיצוניים ==

* 

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:ירחי שבתאי
אאודי סוג T

אאודי סוג T (בגרמנית: Audi Typ T) היא מכונית סלון מתוצרת אאודי אשר יוצרה בין השנים 1931–1932 ב-גרמניה

בשנת 1932, בתקופת ייצור הדגם, אוחדו אאודי, DKW , הורך וונדראר לחברה אחת - AG Auto Union .

=="אאודי סוג T"==

* יוצרו 76 יחידות.
* 4 דלתות.
* מנוע קדמי.
* מנוע בנזין 3.8 ליטר.
* סוג הנעה: הנעה אחורית.
* מערכת חשמל - 12 וולט.
===תצורות===
* סלון
* קבריולה

==ראו גם ==
* אאודי
* אאודי סוג C
* אאודי סוג E
* אאודי סוג M
* אאודי סוג P
* אאודי סוג R
* אאודי סוג SS

== קישורים חיצוניים ==

== הערות שוליים ==

קטגוריה:מכוניות סלון
קטגוריה:דגמי מכוניות שהושקו ב-1931
קטגוריה:כלי רכב גרמניים
T
מקס גלר

מקסים "מקס" גלר (נולד ב-20 באפריל 1971) הוא מתאבק עבר ישראלי, סגן אלוף אירופה (1991).

==ביוגרפיה וקריירה==
גלר נולד במינסק שבבלארוס למשפחה יהודית ועלה לישראל בסוף שנות ה-80. לאחר שעלה לארץ הצטרף למועדון הפועל תל אביב. הוא זכה באליפויות ישראל בשנים 1990 ו-1991.

באוגוסט 1990, גלר זכה במדליית כסף בטורניר "אליפות בלגיה הפתוחה" לאחר שניצח יריבים מבלגיה, צרפת וספרד והפסיד בגמר ליריב שווייצרי.

באליפות אירופה בשנת 1991 שנערכה בשטוטגרט שבגרמניה הוא זכה במדליית כסף בקטגוריית המשקל עד 68 ק"ג בסגנון החופשי. באליפות העולם באותה השנה שנערכה בוארנה שבבולגריה, הוא סיים במקום ה-19 מתוך 28 מתמודדים.

באולימפיאדת ברצלונה 1992, התחרה גלר בקטגוריית המשקל הקל (עד 68 ק"ג) בסגנון החופשי וסיים במקום ה-11 מתוך 21 מתחרים לאחר ניצחון אחד ושני הפסדים; הוא ניצח בתוצאה 1–2 את חסוס רודריגז מקובה, הפסיד בתוצאה 0–2 לפתיח אוזבס מטורקיה והפסיד שוב בהתמודדות מול אנדרה אלקש ההונגרי לאחר ששניהם נפסלו עקב פסיביות וחוסר יוזמה. באליפות אירופה אותה השנה הוא סיים במקום השביעי. באליפות אירופה בשנת 1993 הוא סיים במקום החמישי.

באליפות העולם בשנת 1994 שנערכה באיסטנבול שבטורקיה, גלר סיים במקום ה-11. באליפות אירופה באותה השנה שנערכה ברומא שבאיטליה הוא שוב סיים במקום ה-11.

==קישורים חיצוניים==

* [http://www.jewsinsports.org/Olympics.asp?sport=olympics&ID=531 מקס גלר] באתר 'www.jewsinsports.org'.

==הערות שוליים==

קטגוריה:ישראלים ילידי בלארוס
קטגוריה:מתאבקים ישראלים
קטגוריה:מתאבקים בסגנון חופשי
קטגוריה:ספורטאים אולימפיים ישראלים
קטגוריה:משתתפים ישראלים באולימפיאדת ברצלונה (1992)
קטגוריה:מתאבקים באולימפיאדת ברצלונה (1992)
קטגוריה:ישראלים שנולדו ב-1971
ניק זגרניצ'ני

ניק זגרניצ'ני (נולד ב-21 בנובמבר 1969) הוא מתאבק עבר ישראלי, סגן אלוף אירופה (1993).

==ביוגרפיה==
זגרניצ'ני נולד באוקראינה למשפחה יהודית ועלה לישראל בשנת 1991. לאחר שעלה לארץ הצטרף למועדון ההיאבקות של הפועל תל אביב.

באליפות העולם בשנת 1991 שנערכה בוארנה שבבולגריה, זגרניצ'ני סיים במקום השמיני בקטגוריית המשקל עד 48 ק"ג.

זגרניצ'ני ייצג את ישראל באולימפיאדת ברצלונה 1992 והתחרה בקטגוריית המשקל עד 48 ק"ג בסגנון יווני-רומי. הוא סיים במקום ה-11 מתוך 19 מתחרים לאחר ניצחון אחד ושני הפסדים. בקרב הראשון הוא ניצח בתוצאה 8–10 את עומר אלמס מטורקיה, בקרב השני הוא הפסיד בתוצאה 1–2 למארק פולר האמריקאי ובקרב השלישי הפסיד שוב בתוצאה 0–4 לווילבר סאנצ'ז הקובני.

באליפות אירופה בשנת 1993 שנערכה באיסטנבול שבטורקיה, זכה זגרניצ'ני במדליית הכסף בקטגוריית המשקל עד 48 ק"ג. באליפות העולם בשנת 1994 הוא סיים במקום ה-11 ובאליפות אירופה באותה השנה הוא סיים שוב במקום ה-11.

בשנת 1995 הוא עבר להתחרות בקטגוריית המשקל עד 52 ק"ג. באליפות העולם באותה השנה הוא סיים במקום ה-22 ובאליפות אירופה אותה השנה הוא סיים במקום ה-14. באליפות אירופה בשנת 1996, הוא סיים במקום ה-7.

לאחר פרישתו מהיאבקות תחרותית, הוא החל לאמן במועדון ההיאבקות של הפועל תל אביב ובין היתר אימן את מיכאל ביילין, זוכה שתי מדליות ארד מאליפות העולם.

==קישורים חיצוניים==

* [https://web.archive.org/web/20101205021022/http://jewsinsports.org/olympics.asp?sport=olympics&ID=628 ניק זגרניצ'ני] באתר 'www.jewsinsports.org'.

==הערות שוליים==

קטגוריה:מתאבקים ישראלים
קטגוריה:מתאבקים בסגנון יווני-רומי
קטגוריה:ספורטאים אולימפיים ישראלים
קטגוריה:משתתפים ישראלים באולימפיאדת ברצלונה (1992)
קטגוריה:ישראלים ילידי אוקראינה
קטגוריה:עולים בשנות ה-1990
קטגוריה:מרימי משקולות באולימפיאדת ברצלונה (1992)
קטגוריה:ישראלים שנולדו ב-1969
טקס פרסי האקדמיה הבריטית לקולנוע ה-41

טקס פרסי האקדמיה הבריטית לקולנוע ה-41 שמעניקה האקדמיה הבריטית לאמנויות הקולנוע והטלוויזיה, נערך בשנת 1988, בו הוענקו פרסים לסרטים הטובים ביותר של שנת 1987.

== זוכים ומועמדים ==
=== הסרט הטוב ביותר ===
 ז'אן דה פלורט 
* זעקה לחופש
* ימי הרדיו
* תקווה ותהילה

=== השחקן הטוב ביותר ===
 שון קונרי – שם הוורד 
* גארי אולדמן - זקוף ת'אוזן
* איב מונטאן - ז'אן דה פלורט
* ז'ראר דפארדיה - ז'אן דה פלורט

=== השחקנית הטובה ביותר ===
 אן בנקרופט – 84 Charing Cross Road 
* שרה מיילס - תקווה ותהילה
* ג'ולי וולטרס - שירותים אישיים
* אמילי לויד - לו היית כאן

=== השחקן הטוב ביותר בתפקיד משנה ===
דניאל אוטיי – ז'אן דה פלורט 
* ג'ון ת'או - זעקה לחופש
* איאן באנן - תקווה ותהילה
* שון קונרי - הבלתי משוחדים

=== השחקנית הטובה ביותר בתפקיד משנה ===
 סוזן וולדרידג' – תקווה ותהילה 
* ג'ודי דנץ' - 84 Charing Cross Road
* ונסה רדגרייב - זקוף ת'אוזן
* דיאן ויסט - ימי הרדיו

=== פרס דייוויד לין לבמאי הטוב ביותר ===
 אוליבר סטון - פלאטון 
* קלוד ברי - ז'אן דה פלורט
* ג'ון בומן - תקווה ותהילה
* ריצ'רד אטנבורו - זעקה לחופש

=== התסריט המקורי הטוב ביותר ===
 לו היית כאן - בריאן ללנד 
* שירותים אישיים - דייוויד ללנד
* תקווה ותהילה - ג'ון בורמן
* ימי הרדיו - וודי אלן

=== התסריט המעובד הטוב ביותר ===
 ז'אן דה פלורט - קלוד ברי וז'ראר בראש 
* זקוף ת'אוזן - אלן בנט
* דוריט הקטנה - כריסטין אדזרד
* 84 Charing Cross Road - יו וייטמור

=== הסרט הזר הטוב ביותר ===
 Offret 

=== הצילום הטוב ביותר ===
 ז'אן דה פלורט - ברונו נויטן
* תקווה ותהילה - פיליפ רוסלו
* פלאטון - רוברט ריצ'רדסון
* זעקה לחופש - רוני טיילור

=== העריכה הטובה ביותר ===
 פלאטון - קלייר סימפסון 
* תקווה ותהילה - איאן קרפורד
* זעקה לחופש - לזלי ווקר
* ימי הרדיו - סוזן אי. מורס

=== עיצוב התלבושות הטוב ביותר ===
 ימי הרדיו - ג'פרי קורלנד 
* דוריט הקטנה - ג'ויס קרטר, דניאל גרדרס, קלוד גסטין, ג'ודית לום, סאלי ניל, ג'קי סמית', ברברה סונקס
* הבלתי משוחדים - מרילין ואנס-סטראקר
* תקווה ותהילה - שירלי ראסל

=== האיפור ועיצוב השיער הטובים ביותר ===
 שם הוורד - Hasso von Hugo
* ז'אן דה פלורט - מישל דרנל, Jean-Pierre Eychenne
* הזבוב - כריס וואלאס, סטפן דופיוס
* תקווה ותהילה - אנה דרייהרסט

=== המוזיקה הטובה ביותר ===
 הבלתי משוחדים - אניו מוריקונה 
* זעקה לחופש - ג'ורג' פנטון, ג'ונס גוואנגה
* תקווה ותהילה - פיטר מרטין
* לו היית כאן - סטנלי מאיירס

=== עיצוב ההפקה הטוב ביותר ===
 ימי הרדיו - סנטו לוקסטו
* הבלתי משוחדים - ויליאם א. אליוט
* תקווה ותהילה - אנתוני פראט
* ז'אן דה פלורט - ברנרד וזאט

=== הסאונד הטוב ביותר ===
זעקה לחופש
* תקווה ותהילה
* ימי הרדיו
* מטאל ג'אקט

=== האפקטים החזותיים הטובים ביותר ===
המכשפות מאיסטוויק
* חנות קטנה ומטריפה
* הזבוב
* מטאל ג'אקט

=== עמית האקדמיה ===
פדריקו פליני

==קישורים חיצוניים==

קטגוריה:טקסי פרס באפט"א
קטגוריה:1988 בממלכה המאוחדת
דב גרוברמן

דב גרוברמן (נולד ב-5 באפריל 1965) הוא מתאבק עבר ישראלי אשר ייצג את ישראל באולימפיאדת סיאול 1988.

==ביוגרפיה==
גרוברמן נולד בברית המועצות, לאחר שעלה לארץ בצעירותו הוא הצטרף למועדון ההיאבקות של הפועל תל אביב והתאמן תחת הדרכתו של יעקב מזין.

בשנת 1980, גרוברמן השתתף באליפות העולם לנוער שנערכה בסטוקהולם שבשוודיה וזכה במדליית הכסף בקטגוריית המשקל עד 40 ק"ג בסגנון יווני-רומי ובמדליית הארד בסגנון החופשי. באליפות העולם לבוגרים בשנת 1987 שנערכה בקלרמון-פראן שבצרפת, הוא סיים במקום ה-13 בקטגוריית המשקל עד 48 ק"ג בסגנון היווני-רומי.

גרוברמן ייצג את ישראל באולימפיאדת סיאול 1988 והתחרה בקטגוריית המשקל עד 48 ק"ג בתחרות בסגנון יווני-רומי. הוא סיים את התחרות עם ניצחון אחד ושני הפסדים. בקרב הראשון הוא היה אמור להתמודד מול עבדולה אליזאני מתימן ולאחר שאליזאני לא התייצב לקרב, השופט העניק ניצחון טכני לגרוברמן, בקרב השני הוא התמודד מול אנדז'יי גלוב הפולני והפסיד בתוצאה 7–16. בקרב השלישי גרוברמן התמודד מול מהדין אלוורדייב מברית המועצות והפסיד בתוצאה 1–7.

בשנת 1990, גרוברמן זכה במדליית זהב ב"אליפות בלגיה הפתוחה" בקטגוריית המשקל 52 ק"ג לאחר שניצח שני יריבים מצ'כיה ויריב נוסף מבלגיה. באליפות העולם בשנת 1991 שנערכה בוארנה, בולגריה, סיים גרוברמן במקום ה-12 בקטגוריית המשקל עד 52 ק"ג.

==קישורים חיצוניים==

* [http://www.jewsinsports.org/Olympics.asp?sport=olympics&ID=636 דב גרוברמן] באתר 'www.jewsinsports.org'.

==הערות שוליים==

קטגוריה:מתאבקים ישראלים
קטגוריה:מתאבקים בסגנון יווני-רומי
קטגוריה:ספורטאים אולימפיים ישראלים
קטגוריה:משתתפים ישראלים באולימפיאדת סיאול (1988)
קטגוריה:מתאבקים באולימפיאדת סיאול (1988)
קטגוריה:ישראלים שנולדו ב-1965
גברת וילסון

גברת וילסון (באנגלית: Mrs Wilson לשעבר: The Wilsons) היא מיני-סדרה טלוויזיה בריטית מסוגת דרמה. שעלתה לשידור ב-27 בנובמבר 2018, והסתיימה ב-11 בדצמבר 2018. הסדרה שודרה ברשת "BBC One". היא הופקה על ידי היוצרים רות וילסון, ניל בלייר, רבקה איטון, רות קנלי-לטס, לוסי ריצ'ר. הסדרה בכיכובה של רות וילסון, מבוססת על סבתה של וילסון, שבעקבות מות בעלה הופתעה לגלות על חייו המסתוריים והסודיים. הסדרה עלתה לשידור בארצות הברית ב-31 במרץ 2019.

==עלילה==
בשנת 1963, חייה המאושרים של אליסון וילסון מתנפצים כאשר בעלה מת בפתאומיות. בעלה, אלכסנדר אלק וילסון, הוא הסופר וקצין לשעבר ב-MI6. אליסון מגלה שכל מה שידעה על בעלה במשך 22 שנים שחיו יחדיו במהירות נפרם, ושהיא איננה גברת וילסון היחידה שיש. אליסון משתדלת להגן על שני בניה כאשר היא מנסה לגלות את עברו של בעלה.

==דמויות==
===דמויות ראשיות===
* אליסון וילסון (רות וילסון)
* אלק וילסון (איאן גלן)
* שהבאז כארים (אנופם קר)
* דניס וילסון (פטריק קנדי)
* נייג'ל וילסון (אוטו פארנט)
* גורדון וילסון (קאלם לינץ')
* קולמן (פיונה שו)
* דורותי וויק (קילי הוז)
* גלדיס וילסון (אליזבת ריידר)

==סקירה==

==קישורים חיצוניים==
*
זרוע קשת

מבנה גלקסיית שביל החלב, זרוע קשת מסומנת באדום. [[מערכת השמש מסומנת בנקודה הצהובה וניתן לראות את מיקומה על זרוע אוריון, במרכז הקואורדינטות

]]
ממוזער
זרוע קשת (אנגלית: Carina - Sagittarius Arm) היא זרוע ספירלית קטנה בגלקסיית שביל החלב. כל זרוע היא תפזורת ארוכה ומתפתלת של כוכבים אשר מקרינים את אורם ממרכז הגלקסיה. גופים עצומים אלו לרוב עשויים ממיליארדי כוכבים ואלפי ענני גזים. זרוע זו לרוב נחשבת כאזור H II ענקי, בו כוכבים קטנים ועננים מולקולרים ענקיים מרוכזים.

גלקסיית שביל החלב היא גלקסיית מוט ספירלית. לגלקסיה מסוג זו יש מרכז בצורה דומה לזאת של קורה, ובליטה אשר באה משתי זרועות עצומות. יש לגלקסיה כזו גם כמה זרועות פחות גדולות אשר מקרינות לכיוון חוץ הגלקסיה.

זרוע זאת נמצאת בין זרוע מגן-קנטאור, וזרוע פרסאוס, הנחשבות גדולות.

הזרוע קיבלה את שמה מאחר שהיא קרובה לקבוצות הכוכבים קשת ושדרית, אותן אפשר לראות בשמיים חשוכות מכדור הארץ, אם מסתכלים לכיוון מרכז הגלקסיה.

הזרוע הקטנה:

בשנת 2008, תצפיות באמצעות אינפרה אדום עם טלסקופ החלל שפיצר הראה כי הזרוע נמצאת במחסור של כוכבים חדשים, בניגוד לזרוע מגן קנטאור וזרוע פרסאוס. מכך ניתן להבין שהזרוע היא זרוע קטנה, כמו זרוע סרגל. שתי הזרועות האלו נראות מכדור הארץ כי רובן עשויות מריכוזי גזים עם כמות דלילה של כיסי כוכבים חדשים.

==קישורים חיצוניים==
* 

קטגוריה:שביל החלב
מועדון בר-ברים

מועדון בר-ברים היה מועדון הג'אז הראשון בתל אביב ואחד החשובים והחלוציים בישראל. המועדון היה בבעלותו של זוהר עקיבא ומנהלה האמנותי של תוכנית הג'אז שלו היה אהרלה קמינסקי. המועדון פעל במתכונת זו מ-1967 ועד 1979.

== תולדות המועדון ==
המועדון פעל ברחוב בן אביגדור 28, סמוך לרחוב המסגר בתל אביב, כמועדון סטודנטים. ב-1966 החלו זוהר עקיבא ואהרלה קמינסקי להפעיל במקום תוכנית ג'אז קבועה בימי ראשון, שלאחר מכן עברה גם לידי חמישי ובהמשך רכש עקיבא את המועדון. בכל ערב ג'אז ניגנו שני הרכבים, שלישייה ואחר-כך רביעייה או חמישייה והמקום הפך לבית לנגנים וחובבי ג'אז. נגני ג'אז ניגנו עד אז במועדונים כעומר כיאם ביפו ומועדון צוותא הישן ברחוב מאפו, ללא תשלום. ב"בר ברים" זכו הרכבי הנגנים לתנאים טובים (כגון תשלום למונית לפני ואחרי המופע, אוכל ושתייה חינם) ולתשלום עבור ההופעות. לאחר ההופעות התקיים ג'אם סשן עד עלות הבוקר (כפי שכתבה טלילה לוי בן-זכאי בראשית ימי המועדון: "קבוצה אחת של נגנים מוזמנת בתשלום והיא משמשת ציר מרכזי. ואילו ידידיהם, הבאים לשמוע אותם, כטוב עליהם ליבם, עולים אף הם לבמה ומצטרפים.").

רבים מהנגנים במקום הפכו לעמודי התווך של נגני האולפן של ימי ראשית הרוק הישראלי, בהם קמינסקי עצמו, שמוליק ארוך, ממלו גיאטנופולוס, אלונה טוראל, זיגי סקרבניק, זאב דיקוורט, עוזי מלמד, בני נגרי, רומן קונסמן, אלי מגן, ג'ס קורן, צבי קרן, ירוסלב יעקובוביץ', דני גוטפריד ועוד. במקום הונהגו הופעות מאוחרות, עבור הנגנים שהגיעו אליו לאחר שסיימו הופעה "ממוסדת".

בין היתר הופיעו במקום בי בי קינג וממפיס סלים בעת הופעותיהם בישראל.

בימי שישי ושבת פעל המקום כמועדון ריקודים. לצורך כך הזמין קמינסקי את אלברט פיאמנטה להקים את להקת "הברנשים של פיאמנטה" על מנת להיות הרכב קבוע שינגן בלילות אלה מוזיקה לריקודים (כלומר גרסאות כיסוי ללהיטי התקופה, פסדובלה, סמבה וכדומה כמו גם שירי הביטלס ומעט חומר מקורי). בהרכב היו חברים פיאמנטה, קמינסקי, שמוליק ארוך, זאב דיקוורט ועוזי מלמד, רובם ניגנו במספר כלי נגינה. אחד מכיווני ההתפתחות של ההרכב היה שילוב אלמנטים של מוזיקה ישראלית-מקומית במסגרת העיבודים (מוזיקה מזרחית ושירי ארץ ישראל, בהם הגרסה הראשונה לשיר "בדד" שהתפרסם בביצועו של זוהר ארגוב). הרכב זה היה לאחד מהרכבי הליווי העסוקים והמקצועיים ביותר בישראל של ראשית שנות ה-70 וליווה זמרים כאריק איינשטיין (ב"מזל גדי"), צמד דרום ועדנה גורן.

בשנת 1968 ביקשה קבוצת צעירים להעלות את ההצגה הסאטירית "את ואני והמלחמה הבאה" שחיבר חנוך לוין בבימויה של עדנה שביט. חזרות על ההצגה נעשו באולם "צוותא", אך לקראת העלאת ההצגה פסלו מנהלי "צוותא" את ההצגה, והיא הועלתה לראשונה במועדון בר-ברים באוגוסט 1968.

בשנת 1979 נסגר המועדון. חלק מהנגנים פיתחו קריירות של נגני אולפן ופנו לתחום הרוק וחלקם עבר לחו"ל. באותה עת לא היה דור צעיר של נגני ג'אז ישראלים.

== לקריאה נוספת ==
* אלונה שגיא-קרן, '[http://in.bgu.ac.il/bgi/iyunim/music/alona-Sagee-keren.pdf השתרשות הג'אז בישראל]', עיונים בתקומת ישראל: מוזיקה בישראל, עמ' 153–155

== קישורים חיצוניים ==
* [http://v.mzemer.com/watch.php?vid=0a79ef1a4 תיעוד יוצרים של מפעל הפיס עם יואב קוטנר – אהרלה קמינסקי], מדקה 25:00
* [http://forums.walla.co.il/viewtopic.php?f=1616&t=10155786 עדות של אהרלה קמינסקי בפורום וואלה!]
* [http://www.habama.co.il/Pages/Description.aspx?Subj=3&Area=1&ArticleID=1045 אהרל'ה קמינסקי מקים בית לג'אז המקומי]
* 
* 
* 

==הערות שוליים==

קטגוריה:תל אביב-יפו: תרבות
קטגוריה:ישראל: מועדוני ג'אז ומוזיקה קלה
קטגוריה:ג'אז ישראלי
תאיר סיבוני

תאיר סיבוני (נולד בשנת 1990) הוא משורר, פזמונאי, מלחין, מעבד ומפיק מוזיקלי ישראלי. זוכה פרס אקו"ם על תמליל השירים במחזמר "סוליקא" במסגרת חג המחזמר בת-ים ב-2016.

== ביוגרפיה ==
נולד והתחנך בעיר דימונה, בוגר הקונסרבטוריון העירוני.

תחילה למד סקסופון ולאחר מכן הרחיב את הידע שלו בכלי נגינה נוספים.
למד בתיכון להימן בעיר וסיים את לימודיו בהצטיינות.
בוגר בית הספר הגבוה למוזיקה "רימון" במסלול הפקה מוזיקלית.

== יצירה וקריירה ==
בשנת 2011, פרסם סיבוני את ספר שיריו הראשון "אוזניים ערלות" אשר יצא לאור בהוצאת גוונים בעריכת המשורר עמוס לויתן.

בשנת 2012 יצר את המופע "בין דיבור לשתיקה" המבוסס על ספר שיריו ועלה לראשונה במסגרת פסטיבל שירה תיאטרון דימונה.

בשנת 2018 כתב מוזיקה להצגה "עצור" מאת ובבימויה של חנית כהן מור יוסף בתיאטרון דימונה.

בשנת 2019 היה שותף בכתיבת השירים בהצגה "דימונה אהובתי" בבימויו של אורי וידיסלבסקי שעלתה בתיאטרון דימונה.

עיבד והפיק מוזיקלית אלבומים רבים (תומר עפרון, עלמה קלברמן ועוד).
מנחה סדנאות כתיבה למבוגרים ונוער.

===סוליקא===
בשנת 2016 נבחר המחזמר "סוליקא", פרי עטם של סיבוני ושותפו מאור סבג, לפסטיבל חג המחזמר בבת ים בניהולו האמנותי של אורי פסטר.
המחזמר זכה ב-3 פרסי אקו"ם, בהם בפרס "המוזיקה הטובה ביותר" בו זכה סבג ובפרס "התמליל הטוב ביותר" בו זכה סיבוני. כשנה לאחר מכן עלה המחזמר בהפקה חדשה בתיאטרון באר שבע בבימויו של רפי ניב.

== קישורים חיצוניים ==

* 
* מרב יודילוביץ', [http://www.habama.co.il/Pages/Description.aspx?Subj=1&Area=1&ArticleId=29539 תאיר סיבוני: גאה ב"סוליקא"], ראיון באתר "הבמה", 30 בינואר 2018
* 

==הערות שוליים==

2019 05
קטגוריה:משוררים ישראלים
קטגוריה:מלחינים ישראלים
קטגוריה:מעבדים מוזיקליים ישראלים
קטגוריה:מפיקים מוזיקליים ישראלים
קטגוריה:פזמונאים ישראלים
קטגוריה:בוגרי תיכון מקיף ע"ש ליהמן (דימונה)
קטגוריה:בוגרי רימון בית ספר למוסיקה
קטגוריה:ישראלים שנולדו ב-1990
חנות קירה

חֲנוֹת קִירָה או חורבת חנות קירה הוא אתר ארכאולוגי הנמצא ברמות מנשה ושוכן על גבעה ממזרח לשכונת גבעת הכלניות בעיר יקנעם עילית. ממערב לראש הגבעה, על במת הר, נמצאים שרידים של ח'אן, במקום שכנראה היה מרכזו של יישוב עתיק יותר. ממזרח לגבעה נמצאה חורבת יישוב אשר פונתה בשנות ה-70 של המאה ה-20 והפכה לשטח מעובד. בדו"ח של הסקר הבריטי בארץ־ישראל המערבית, מוזכר הח'אן כאחד ממפעלי הבניה של השליט הבדואי דאהר אל-עומר, ששלט בצפון הארץ במאה ה-18. הח'אן בנוי בצורת מתחם מלבני שאורכו 40 מטר ורוחבו 30 מטר. במדרון המערבי ובעיקר בשלוחה הנמשכת צפונה התגלו בורות מים. באזור נמצאו שרידים של תעשיית זכוכית מסוף התקופה הרומית.

באזור הח'אן שכן כפר האריסים קירה וקאמון אשר על חלק מאדמותיו הוקמה המושבה יקנעם ותושביו נטשו אותו במרץ 1948 כחלק מהלוחמה הפסיכולוגית של ארגון "ההגנה". החא'ן עצמו נהרס בשנותיה הראשונות של המדינה בשל חשש להתחבאות מחבלים, ונשאר ממנו רק קטע מחדר עם תקרה קמרונית.

במקום גרו גם תושבי הזורע הראשונים

הח'אן עצמו מתוארך לתקופה העות'מאנית, אך הממצאים מהח'אן ומסביבו כללו גם חרסים מהתקופה הישראלית (המאות ה-8 וה-7 לפנה"ס, אמצע תקופת בית ראשון; בעיקר באזור הח'אן), הרומית, הביזנטית, הערבית הקדומה, הצלבנית והממלוכית.

==קישורים חיצוניים==

==הערות שוליים==

קטגוריה:רמות מנשה:אתרים ארכאולוגיים
איוון אלכסנדרוב

איוון אלכסנדרוב (נולד ב-8 בספטמבר 1980) הוא מתאבק עבר ישראלי, מחזיק במדליית ארד מאליפות אירופה (2004).

==ביוגרפיה==
אלכסנדרוב נולד בעיר טיגינה שבמולדובה בשנת 1980 והחל להתאמן בהיאבקות בגיל 9. בשנת 1997 הוא עלה לישראל והחל להתאמן במועדון ההיאבקות של הפועל רחובות תחת הדרכתו של אריאל זימקין.

בשנת 2000, אלכסנדרוב השתתף באליפות העולם לנוער שנערכה בנאנט שבצרפת וזכה במדליית הזהב לאחר שניצח בכל 5 קרבותיו. בקרב הראשון הוא ניצח את עבדלחאק סיידוני האלג'יראי בתוצאה 6:0, בשמינית הגמר הוא ניצח את סילבסטר חז'בסקי הפולני בתוצאה 4:0 וברבע הגמר הוא ניצח את בחטיאר דשיגסבייב הקזחי בתוצאה 2:1. בחצי הגמר אלכסנדרוב היה אמור להתמודד מול והיד ג'פארי האיראני אך הוא עלה אוטומטית לגמר מאחר שהאיראני לא התייצב לקרב. בגמר אלכסנדרוב התמודד מול אאוסביו דיאקונו הרומני וניצח בתוצאה 3:2.

בשנת 2001, הוא השתתף לראשונה באליפות העולם לבוגרים שנערכה בפטרס, יוון, וסיים במקום ה-11. באליפות אירופה באותה השנה הוא סיים במקום ה-21.

בשנת 2004 הוא השתתף באליפות אירופה שנערכה בהפרנדה שבשוודיה וזכה במדליית הארד בקטגוריית המשקל עד 60 ק"ג. בקרב הראשון הוא ניצח את מרקו איסוקוסקי הפיני בתוצאה 7:2, בשמינית הגמר הוא ניצח את היינז מרנט הגרמני בתוצאה 3:0 וברבע הגמר הוא ניצח את אלכסנדר סיבינסקי הבלארוסי בתוצאה 4:1. בחצי הגמר, אלכסנדרוב הפסיד בתוצאה 10:6 לדאבור סטפאנק הסרבי ונשר לקרב על מדליית הארד. בקרב על המדליה אלכסנדרוב התמודד מול בונימין אמיק הטורקי והפסיד בתוצאה 7:0. במהלך הבדיקות לאחר התחרות, התגלה כי הטורקי נטל סמים. עקב כך זכייתו נפסלה והמדליה עברה לאלכסנדרוב.

למרות זכייתו במדליית הארד באליפות אירופה, אלכסנדרוב לא נכלל במשלחת הישראלית לאולימפיאדת אתונה 2004 מאחר שלא עמד בקריטריונים האולימפיים הישראלים. בשנת 2005 הוא סיים במקום השביעי באליפות אירופה ובמקום ה-32 באליפות העולם.

==קישורים חיצוניים==

* [https://www.iat.uni-leipzig.de/datenbanken/dbwrestling/daten.php?spid=3A5EC0204FC54D0B91826F5E5C0B86DE איוון אלכסנדרוב - פרופיל וסטטיסטיקות], במסד הנתונים להיאבקות בינלאומית

==הערות שוליים==

קטגוריה:מתאבקים ישראלים
קטגוריה:מתאבקים בסגנון יווני-רומי
קטגוריה:עולים בשנות ה-1990
קטגוריה:ישראלים שנולדו ב-1980
קרל אמיך, נסיך ליינינגן

קרל אמיך, נסיך ליינינגן (בגרמנית: Emich Kirill Fürst zu Leiningen; נולד ב-12 ביוני 1952) הוא אחד הטוענים לכתר האימפריה הרוסית, בשם ניקולאי השלישי, קיסר רוסיה.

== ביוגרפיה ==
קרל אמיך נולד ב-12 ביוני 1952 באמורבאך, לאמיך קיריל, נסיך ליינינגן ולאיליקה, דוכסית אולדנבורג, בתם של ניקולאוס, נסיך הכתר של אולדנבורג והלנה, נסיכת ולדק ופירמונט. קרל אמיך הוא צאצא של המלכה ויקטוריה והצאר אלכסנדר השני, וכן צאצא של מלכי שוודיה מבית ואסה, וצאצא של שני אחיה למחצה של המלכה ויקטוריה, קרל, נסיך ליינינגן ופאודורה, נסיכת ליינינגן. כתוצאה מכך, קרל אמיך הוא צאצא של כל שלושת ילדיה של ויקטוריה, הדוכסית של קנט.

ב-8 ביוני 1984 התחתן קרל אמיך עם מרגריטה, נסיכת הוהנלוהה-אהרינגן, ממנה נולדה לו בת אחת, אולם היא נהרגה בתאונת דרכים בשנת 1989. ב-24 במאי 1991 הוא התחתן עם גבריאלה רנטה טייסן, שאף ממנה נולדה לו בת אחת, ובשל נישואיו בנישואים מורגנטיים, נישל אותו אביו מירושתו. כמו כן, בשל היותו צאצא של ג'ורג' השני, מלך בריטניה, דרך נכדתו אוגוסטה, נסיכת בריטניה הגדולה, הוא היה חלק מסדר הירושה לכתר הבריטי, אולם בשל נישואיו לקתולית הוא איבד את מקומו בסדר הירושה בשל חוק ההסדר 1701, ורק בשנת 2015 הוא קיבל את מקומו בחזרה. בשנת 1998 התגרשו השניים, וב-7 ביוני 2008 הוא התחתן עם הרוזנת איזבל פון אונד צו אגלופשטיין, ממנה נולד לו בן אחד.

בשנת 2000 הגיש קרל אמיך תביעה נגד משפחתו על זכויותיו לרשת חלק מנכסי המשפחה, וטען שבשל הלחץ שהפעילה עליו משפחתו, אשתו התגרשה ממנו, התאסלמה, ועברה להתגורר עם אגא חאן הרביעי.

בשנת 2013 המיר קרל אמיך את דתו לנצרות אורתודוקסית, והכריז על עצמו כראש בית רומנוב, מתוקף היותו נכד של מריה קירילובנה, הנסיכה הגדולה של רוסיה, ונטל לעצמו את השם ניקולאי השלישי, קיסר רוסיה. קרל אמיך, בסיועו של אנטון בקוב, הודיע על כוונתו לקנות חלקת קרקע בת 80 דונם במונטנגרו, וכן קנה כמה איים מקיריבטי ומגמביה, שיהוו את השטח לקיסרותו החדשה. בנוסף תמך במיזם הכס האימפריאלי שיזם איש העסקים אנטון באקוב, יושב ראש המפלגה המונרכיסטית.

== משפחתו ==
ב-8 ביוני 1984 התחתן קרל אמיך עם מרגריטה, נסיכת הוהנלוהה-אהרינגן, ממנה נולדה לו בת אחת:
* ססיליה, נסיכת ליינינגן (נולדה ב-1988)

ב-24 במאי 1991 הוא התחתן עם גבריאלה רנטה טייסן, שאף ממנה נולדה לו בת אחת:
* תרזה אנה אליזבת, נסיכת ליינינגן (נולדה ב-1992)

ב-7 ביוני 2008 הוא התחתן עם הרוזנת איזבל פון אונד צו אגלופשטיין, ממנה נולד לו בן אחד:
* אמיך, נסיך ליינינגן (נולד ב-2010)

== אילן יוחסין ==

==קישורים חיצוניים==

* 

קטגוריה:נסיכים גרמנים
קטגוריה:גרמנים שנולדו ב-1952
Everyday Is Christmas (שיר)

Everyday Is Christmas (בעברית: כל יום הוא חג המולד) הוא שיר שהוקלט על ידי הזמרת-יוצרת האוסטרלית סיה, מתוך אלבום האולפן השמיני שלה, Everyday Is Christmas. השיר בדומה לשאר שירי האלבום, הוא שיר חג מולד.

למרות שלא יצא כסינגל, הצליח השיר להיכנס אל המקום ה-28 במצעד שירי חג המולד הדיגיטליים.

== רקע וכתיבה ==
השיר נכתב על והופק על ידי סיה וגרג קורסטין, שכתבו והפיקו יחד את שאר שירי האלבום, Everyday Is Christmas. כמו כן, השיר הוא שיר בסגנון הפופ המשלב בתוכו את סגנון מוזיקת חג המולד. השיר זכה לגרסאות כיסוי רבות ואף חודש על ידי הזמרת-יוצרת הקזחית דנליה טולשובה.

בסמוך לצאתו עלה השיר לרשת הזרמת המדיה ספוטיפיי, תוך שהצליח לצבור שם למעלה מ-20 מיליון השמעות.<ref></ref>

== וידאו קליפ ==
טרם יצא הווידאו קליפ המלא של השיר, העלתה סיה לערוץ ה-Vevo שלה את האודיו המלא של השיר, המציג לאורכו את מילותיו של השיר ואת עטיפתו של האלבום, Everyday Is Christmas. נכון למאי 2019, מונה הצפיות של הקליפ עומד על כ-16 מיליון צפיות.

קליפ המילים של השיר שהועלה ליוטיוב ב-17 בנובמבר 2017, צבר למעלה ממיליון צפיות.<ref></ref>

== מיקומי שיא ==

== קישורים חיצוניים ==

== הערות שוליים ==

קטגוריה:שירי סיה
קטגוריה:שירים באנגלית
קטגוריה:שירים שנכתבו על ידי גרג קורסטין
קטגוריה:שירים שנכתבו על ידי סיה
קטגוריה:שירים שהופקו על ידי גרג קורסטין
קטגוריה:שירי חג המולד
קרל פרידריך וילהלם, נסיך ליינינגן

קרל פרידריך וילהלם, נסיך ליינינגן (בגרמנית: Carl Friedrich Wilhelm, 1. Fürst zu Leiningen; 14 באוגוסט 1724 - 9 בינואר 1807) היה אציל גרמני, והנסיך הראשון של נסיכות ליינינגן.

==ביוגרפיה==
קרל פרידריך וילהלם נולד ב-14 באוגוסט 1724 בדירקהיים, והיה בנם הבכור של פרידריך מגנוס, רוזן ליינינגן-דאגסבורג-הארטנבורג ולאנה כריסטינה אלאונורה, רוזנת וורמבראנד-שטופאך, בתם של יוהאן וילהלם, רוזן ורמבראנד-שטופאך וסוזאנה יוזפה, ברונית פרזינג-שטיין. בשנת 1756 מת אביו, וקרל פרידריך וילהלם ירש את נחלותיו.

ב-3 ביולי 1779 הוא קיבל את התואר נסיך האימפריה הרומית הקדושה, והיה הנסיך הראשון של ליינינגן.

בשנת 1801 נשללו ממנו אדמותיו על הגדה השמאלית של הריין, דהיינו הרדנבורג, דאגסבורג ודירקהיים, אך ב-1803 הוא קיבל את אדמות מנזר אמורבאך כגמול רחב על ההפסדים.

כמה שנים לאחר מכן איבדה נסיכות ליינינגן את עצמאותה, והפכה להיות חלק מממלכת בוואריה. ב-9 בינואר 1807 מת קרל פרידריך וילהלם באמורבאך, ובנו אמיך קרל, נסיך ליינינגן ירש את נחלותיו.

==משפחתו==
ב-24 ביוני 1749 התחתן קרל פרידריך וילהלם עם בת דודתו כריסטיאנה וילהלמינה לואיזה, רוזנת זולמס-רדלהיים ואסנהיים, בתם של וילהלם קרל לודוויג, רוזן זולמס-רדלהיים ואסנהיים ומריה מגדלנה לאופולדה, רוזנת וורמבראנד-שטופאך, ממנה נולדו לו בן ושלוש בנות:
* אליזבת כריסטיאנה מריאנה, נסיכת ליינינגן (1753–1792), התחתנה עם קרל לודוויג, רוזן זאלם.
* שרלוטה לואיזה פוליקסנה, נסיכת ליינינגן (1755–1785), התחתנה עם פרנץ, רוזן ארבאך-ארבאך.
* קרולינה סופיה וילהלמינה, נסיכת ליינינגן (1757–1832), התחתנה עם פרידריך מגנוס, רוזן זולמס-ויילדנפלס.
* אמיך קרל, נסיך ליינינגן (1763–1814).

== אילן יוחסין ==

==קישורים חיצוניים==

קטגוריה:נסיכים גרמנים
קטגוריה:ילידי 1724
קטגוריה:גרמנים שנפטרו ב-1807
האפי!

האפי! (באנגלית: !Happy בתרגום לעברית: שמח!) היא סדרת טלוויזיה אמריקאית, מסוגת דרמה קומדיה שחורה ופנטזיה, שעלתה לשידור ב-6 בדצמבר 2017. הסדרה משודרת ברשת "Syfy". היא הופקה על ידי היוצרים גרנט מוריסון ודאריק רוברטסון ביחד עם תומאס סליטי ג'וניור וביל בטלר. הסדרת המבוססת על סדרת "ארבעה נושאים", סדרת הקומיקס שנושאת את אותו השם, "!Happy" , אשר נוצר על ידי הסופר גרנט מוריסון והאמן דריק רוברטסון, עם בריאן טיילור שמשמש כבמאי עבור רוב הפרקים בסדרה (שבעה מתוך האחת עשרה).

ב-4 ביוני 2019 הודיעה רשת השידור Syfy שהסדרה בוטלה לאחר שתי עונות. למרות זאת, חטיבת הכבלים של יוניברסל מתכננת לרכוש את זכויות הסדרה. 

בישראל, הסדרה משודרת בנטפליקס.

==עלילה==
בלש המשטרה המשופשף לשעבר ניק סאקס, שכעת עובד כרוצח שכיר, אשר מתרחק מאינטראקציה חברתית, ממלא את ימיו בשתיית אלכוהול ובהתמכרות לסמים. לאחר התקף לב מסיבי, מופיע לו חד קרן כחול בשם האפי, אשר רק הוא רואה אותו. האפי מסביר שהוא חבר דמיוני של ילדה קטנה בשם היילי, אשר נחטפה על ידי אדם מפוקפק לבוש כמו סנטה קלאוס. האפי מגלה כי היילי היא הבת של ניק, וביקש את עזרתו של ניק להאמין שהוא יהיה השוטר הגיבור שהיילי חשבה שהוא תמיד. למרות הספקות הרבות בהתחלה, ניק מסכים באי-רצון לעזור כדי להציל את היילי.

==דמויות==
===דמויות ראשיות===
* ניק סאקס (כריסטופר מלוני): בלש לשעבר, ציני, אלכוהוליסט, פונה למוות.
* פרנסיסקו "מר בלו" סקרמוצ'י (ריצ'י קוסטר): הבוס; פושע עשיר שמתחזה לאיש עסקים לגיטימי כיבואן יין.
* אורקוס (ריצ'י קוסטר): אורקוס, שד בתוך הגוף של סקרמוצ'י.
* מרדית "מרי" מקארתי (לילי מירוג'ניק): בלשית רצחנית עם עבר אפל.
* אמנדה הנסן (מדינה סנגורה): אם חד הורית, אשתו לשעבר של ניק אמו של היילי.
* היילי הנסן (ברייס לורנצו): נערה צעירה שנחטפה, ושולחת את ידידה הדמיוני "האפי" למצוא עזרה.
* סמותי (פטריק פישלר): אחד מאנשיו של מר בלו ורוצח סוציופתי המתמחה בחקירות ובעינויים.
* האפי (פאטון אוסוולט - דיבוב): החבר הדמיוני של היילי, המופיע בדמות חד-קרן כחלחל ומטופש.
* סנטה קלאוס (ג'וזף ד' רייטמן) (עונה 1): סנטה רע מאוד, פסיכוטי הזוי, מכור לסמים, לבוש כמו סנטה קלאוס אוהב לחטוף ילדים.
* לואי שיינברג (כריסטופר פיצג'רלד) (אורח בעונה 1; עונה 2 תפקיד ראשי): בדרן ילדים הידוע גם בשם "סאני שיין", וכחול כמו "מר באג".

===דמויות משנה===
* איזבלה סקרמוצ'י (דבי מזר): אחותה של בלו, כוכבת סצנת המציאות של סקס, ואמא של ארבעת האחים סקרמוצ'י שנורו על ידי ניק.
* מיכלאנג'לו "מייקי" סקרמוצ'י (גאס הלפר): הצעיר של בניה של איזבלה.
* ג'סיקה מקארתי (לורה פו): אמו הקשישה של מרי.
* לה דייס (מייקל מאייז): סוחר נשק הקשור לעברו של ניק סאקס.
* ג'רי סקרמוצ'י (דנטה פריירה-אולסון): בנו של בלו.
* ביבי דבארג (אן-מרגרט) (עונה 2): שחקנית לשעבר, אשתו של סאני שיין.
* ביג פינק (פול וייט ג'וניור) (עונה 2): חבר מהכלא של בלו.
* בו פיפ (ג'יימי אליזבת קלטון - קולו הדמות): חבר דמיוני של עמיתו של ליל בו פיפ ושל אהבת האהבה.
* דייגלו דאג (קרטיס ארמסטרונג).
* ג'וזף פרינו (פאל סקרמוצ'י).

===אורחים===
* ג'רי ספרינגר: בתפקיד עצמו.
* פספרי (בילי וסט - קולו של הדמות): בולדוג סגול תלת-ראשוני דמיוני.
* גבר בייבי (וירד אל ינקוביק - קולו של דמות).
* הנוצה הכחולה (אמנדה פאלמר): מנהיגה הנוצה הכחולה.

==סקירה==

==קישורים חיצוניים==
* 

* [https://www.syfy.com/happy האפי!] באתר syfy

קטגוריה:סדרות טלוויזיה אמריקאיות שעלו לשידור בשנות ה-2010
קטגוריה:תוכניות טלוויזיה שמתרחשות בניו יורק
קטגוריה:סדרות פנטזיה אמריקאיות
קטגוריה:סדרות טלוויזיה שמבוססות על קומיקס
קטגוריה:סדרות דרמה המשכיות
קטגוריה:Syfy
אנדראס, נסיך ליינינגן

אנדראס, נסיך ליינינגן (בגרמנית: Andreas Fürst zu Leiningen; נולד ב-27 בנובמבר 1955) הוא נסיך גרמני, וכיום ראש בית ליינינגן.

==ביוגרפיה==
אנדראס נולד ב-27 בנובמבר 1955 בפרנקפורט, לאמיך קיריל, נסיך ליינינגן ולאיליקה, דוכסית אולדנבורג, בתם של ניקולאוס, נסיך הכתר של אולדנבורג והלנה, נסיכת ולדק ופירמונט. קרל אמיך הוא היה צאצא של המלכה ויקטוריה והצאר אלכסנדר השני, וכן צאצא של מלכי שוודיה מבית ואסה, וצאצא של שני אחיה למחצה של המלכה ויקטוריה, קרל, נסיך ליינינגן ופאודורה, נסיכת ליינינגן. כתוצאה מכך, קרל אמיך הוא צאצא של כל שלושת ילדיה של ויקטוריה, הדוכסית של קנט.

בשנת 1991 התחתן אחיו קרל אמיך, נסיך ליינינגן בנישואים מורגנטיים, ובעקבות כך נישל אותו אביהם מהירושה. באותה שנה מת אביו, ואנדראס הפך לראש בית ליינינגן.

==משפחתו==
ב-5 באוקטובר 1981 הוא התחתן עם אלכסנדרה, נסיכת הנובר, בתם של ארנסט אוגוסט, נסיך הנובר ואורטרוד, נסיכת שלזוויג-הולשטיין-זונדרבורג-גליקסבורג, ממנה נולדו לו שלושה ילדים:
* פרדיננד, נסיך הכתר של ליינינגן (נולד ב-1982), התחתן עם ויקטוריה לואיזה, נסיכת פרוסיה.
* אולגה, נסיכת ליינינגן (נולדה ב-1984).
* הרמן, נסיך ליינינגן (נולדה ב-1987), התחתן עם איזבל הויבאך.

== אילן יוחסין ==

==קישורים חיצוניים==

==הערות שוליים==

קטגוריה:נסיכים גרמנים
קטגוריה:גרמנים שנולדו ב-1955
חוף אינגריד כריסטנסן

חוף אינגריד כריסטנסן (באנגלית: Ingrid Christensen Coast) הוא חוף ים במערב ארץ הנסיכה אליזבת, באנטארקטיקה. 

חוף אינגריד כריסטנסן ממוקם ממזרח למדף הקרח אמרי בין ראש ג'נינגס לבין הקצה המערבי של מדף הקרח המערבי. 

== היסטוריה ==
=== גילוי החוף ===
החוף התגלה על ידי קפטן קלאריוס מיקלסן, שהגיע באוניה תורשאן (Tórshavn) - כלי שיט נורווגי בבעלות ציד הלווייתנים לארס כריסטנסן. 

ב-20 בפברואר 1935 ירד מיקלסן אל החוף - באזור גבעות וסטפולד. 

=== מקור השם ===
מיקלסן קרא לחוף על שמה של אינגריד כריסטנסן, רעייתו של לארס כריסטנסן, שהפליגה עם בעלה, והייתה אחת הנשים הראשונות שהגיעו לאנטארקטיקה.

החלק הדרום - מערבי של החוף צולם בתצלומי אוויר שבוצעו על ידי צי ארצות הברית במסגרת מבצע קפיצה לגובה במרץ 1947.

== קישורים חיצוניים ==

* [https://geonames.usgs.gov/apex/f?p=gnispq:5:0::NO::P5_ANTAR_ID:7303 חוף אינגריד כריסטנסן] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=354 חוף אינגריד כריסטנסן] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=6895&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR חוף אינגריד כריסטנסן] באתר הגאזט האנטארקטי המשווה SCAR של ממשלת אוסטרליה
* [https://geographic.org/geographic_names/antname.php?uni=7303&fid=antgeo_112 תצלום לוויין של אזור חוף אינגריד כריסטנסן]
* [https://www.visibleearth.nasa.gov/view.php?id=99442 תצלומי לוויין של חוף אינגריד כריסטנסן] באתר נאס"א
* [https://mapcarta.com/25616556 מפת אזור חוף אינגריד כריסטנסן]

== הערות שוליים ==

*
אינגריד כריסטנסן
אינגריד כריסטנסן
סלעי בראנסטטר

סלעי בראנסטטר (באנגלית: Branstetter Rocks) הם נונאטאקים או קבוצה של סלעים בולטים כ-2 קילומטרים מזרחית - צפונית-מזרחית לאי תיל במזרח מדף הקרח אמרי שבאנטארקטיקה. 

הסלעים מצויים בגובה של 42 מטרים מעל פני הים.

== היסטוריה ==
=== גילוי הסלעים ===
האיים מופו על ידי ג'ון ה. רוסקו (John H. Roscoe) בשנת 1952, בהתבסס על תצלומי אוויר שבוצעו על ידי צי ארצות הברית במסגרת מבצע קפיצה לגובה בין השנים 1947–1946.

=== מקור השם ===
רוסקו קרא לאיים על שמו של ג'י. סי. בראנסטטר (JC Branstetter), אחד מאנשי הצוות שהשתתפו במבצע קפיצה לגובה באזור זה.

== קישורים חיצוניים ==
* [https://geonames.usgs.gov/apex/f?p=gnispq:5:0::NO::P5_ANTAR_ID:1841 סלעי בראנסטטר] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=122874 סלעי ברנסטטר] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=1765&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR סלעי בראנסטטר] באתר הגאזט האנטארקטי המשווה SCAR של ממשלת אוסטרליה
* [https://mapcarta.com/25605026 מפת אזור סלעי בראנסטטר]

== הערות שוליים ==

בראנסטטר
בראנסטטר
ראש ג'נינגס

ראש ג'נינגס או כתף ג'נינגס (באנגלית: Jennings Promontory) הוא צוק סלע (כתף הר) בולט בצידו המזרחי של מדף הקרח אמרי שבאנטארקטיקה. 

צוק הסלע נמצא בין סלעי בראנסטטר לבין קרחון קרייצר. 

== היסטוריה ==
=== גילוי הסלעים ===
כתף ההר מופתה על ידי ג'ון ה. רוסקו (John H. Roscoe) בשנת 1952, בהתבסס על תצלומי אוויר שבוצעו על ידי צי ארצות הברית במסגרת מבצע קפיצה לגובה בין השנים 1947–1946.

בשנת 1958 הגיעה לאזור משלחת החקר האנטארקטית הלאומית של אוסטרליה (ANARE) ומיפתה אותו.

=== מקור השם ===
רוסקו קרא לאיים על שמו של ג'יימס סי. ג'נינגס ( James C. Jennings), טייס ונווט מצי ארצות הברית, שהשתתף במבצע קפיצה לגובה באזור זה.

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:7532 ראש ג'נינגס] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=2228 ראש ג'נינגס] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=7110&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR ראש ג'נינגס] באתר הגאזט האנטארקטי המשווה SCAR של ממשלת אוסטרליה
* [https://geographic.org/geographic_names/antname.php?uni=7532&fid=antgeo_112 תצלום לוויין של אזור ראש ג'נינגס]
* [https://mapcarta.com/25616974 מפת אזור ראש ג'נינגס]

== הערות שוליים ==

ג'נינגס
מי אוהב אותך יותר ממני

"מי אוהב אותך יותר ממני" הוא שיר שכתב מיכה שטרית והלחין ארקדי דוכין שגם ביצע את השיר. השיר יצא לאור בשנת 2004. בשנת יציאתו ובשנים שלאחר מכן זכה השיר למעמד המנוני בציבור הישראלי והושמע לעיתים קרובות במדיות שונות, לרבות כרינגטון פופולרי של טלפונים ניידים. השיר מזוהה בציבור עם ארקדי דוכין, קולו וסגנונו.

== רקע ==
השיר נכלל לראשונה באלבום האוסף של דוכין, שנקרא "יותר ממני", ועבורו הוקלט שיר אחד חדש זה. שירו של דוכין קיבל את התואר "שיר השנה" בטקס פרסי עמ"י של ערוץ 24. השיר הגיע למקום השני במצעד הפזמונים העברי השנתי של רשת ג' לשנת התשס"ה (2005), ולמקום ה-15 במצעד הפזמונים העברי השנתי לשנת התשס"ד (2004) של גלגלצ. עופר אוחיון ביים קליפ של השיר.

השיר נכתב לאהובה, ולא נאמר בשיר במפורש מי היא אותה אהובה. ישנה טענה רווחת כי השיר אינו פונה לאשה אהובה אלא לארץ ישראל.

השיר שימש לפרסומת של חברת סלקום לשירות "סלקום ווליום". הוא זכה לכ-100,000 הורדות רינגטונים בביצוע של שלומי שבת לקמפיין הפרסומי.

באפריל 2018 שרה הזמרת עדן אלנה שיר זה בטקס הדלקת המשואות לציון 70 שנה למדינת ישראל.

== מבנה השיר ==
השיר כולל שלושה בתים ופזמון חוזר, כאשר הבית האחרון קצר מקודמיו. השיר בנוי מרצף שאלות ששואל הדובר, שנותרות ללא מענה.

== מיקומי שיא ==

== קישורים חיצוניים ==
* [https://www.youtube.com/watch?v=l0WYMRSs9C4 סרטון השיר], באתר יוטיוב
* [https://shironet.mako.co.il/artist?type=lyrics&lang=1&prfid=173&wrkid=12493 מילות השיר], באתר שירונט
* צוות תרבות.il, [https://tarbut.cet.ac.il/ShowItem.aspx?ItemID=e64b20b2-387f-44fe-8fad-87fb02bbdd30&lang=HEB מי אוהב אותך יותר ממני], באתר תרבות.il
* יוסי חרסונסקי, [https://www.yosmusic.com/yos10396/ עיון ביקורת], באתר יוסימיוסיק

== הערות שוליים ==

קטגוריה:שירי 2004
קטגוריה:סינגלים מ-2004
קטגוריה:שירים בעברית
קטגוריה:שירים שנכתבו על ידי מיכה שטרית
קטגוריה:שירים שהולחנו על ידי ארקדי דוכין
קטגוריה:שירי אהבה בעברית
קטגוריה:שירים על רגשות
לואיק ללום

לואיק ללום הוא לוחם טאקוונדו ישראלי בעבר, מחזיק במדליית ארד מאליפות אירופה (1998).

==ביוגרפיה==
ללום נולד וגדל בצרפת ועלה לישראל על מנת לשרת בצה"ל. לאחר שהשתחרר הוא חזר להתאמן בטאקוונדו. לואיק הוא אב לשישה ילדים אליה ללום, לוחמת טאקוונדו גם כן.

ללום השתתף באליפות אירופה בשנת 1998 שנערכה באיינדהובן שבהולנד וזכה במדליית ארד בקטגוריית המשקל עד 72 ק"ג. בקרב הראשון הוא ניצח בתוצאה 1:0 את קית' מרטין האירי, בשמינית הגמר הוא ניצח בתוצאה 1:0 את זולטן קאשה ההונגרי וברבע הגמר הוא שוב ניצח בתוצאה 1:0 את ניל האלימונד הבריטי. בחצי הגמר הוא הפסיד לזוראן קרנקינוביץ' הסרבי.

ללום נמנה בסגל האולימפי הישראלי לקראת אולימפיאדת סידני בשנת 2000 אך החליט שלא להשתתף באולימפיאדה מאחר שהתחרות שלו הייתה אמורה להיערך בשבת של ראש השנה.

במהלך הקריירה ללום זכה שש פעמים באליפות ישראל בטאקוונדו. לאחר פרישתו ללום הפך לאיש עסקים ובין היתר גם כיהן כיו"ר התאחדות האיגרוף התאילנדי בישראל.

==קישורים חיצוניים==

* [http://isr-tkd.com/teams.php?tm=14&&sprt=39#39 לואיק ללום] באתר ההתאחדות הישראלית לטאקוונדו
* [http://www.taekwondodata.com/loik-laloum.a30h.html לואיק ללום] באתר taekwando data

==הערות שוליים==

קטגוריה:לוחמי טאקוונדו ישראלים
אליה מדר

אליה מדר (נולדה ב-25 באפריל 1979) היא לוחמת טאקוונדו ישראלית בעבר, מחזיקה במדליית ארד מאליפות אירופה (1998).

==ביוגרפיה==
מדר נולדה וגדלה בצרפת ועלתה לישראל בצעירותה. לואיק ללום, לוחם טאקוונדו גם כן.

בשנת 1997 היא זכתה במדליית ארד בטורניר 'Dutch Open' בעיר ניימכן שבהולנד. באותה השנה היא זכתה במדליית ארד באליפות אירופה לנוער שנערכה בפטרס שביוון לאחר שלושה ניצחונות והפסד אחד.

מדר השתתפה באליפות אירופה בשנת 1998 שנערכה באיינדהובן שבהולנד וזכתה במדליית ארד בקטגוריית המשקל עד 59 ק"ג. בשמינית גמר היא ניצחה את אלה פופובה האוסטרית, ברבע הגמר היא ניצחה את ליסה דודו הבריטית ובשלב חצי הגמר הפסידה לאולגה מיחלבה הרוסייה. באותה השנה היא זכתה גם במדליית ארד בטורניר 'Dutch Open'.

==קישורים חיצוניים==

* [http://isr-tkd.com/teams.php?tm=14&&sprt=38#38 אליה מדר] באתר ההתאחדות הישראלית לטאקוונדו
* [http://www.taekwondodata.com/elia-madar.a3cn.html אליה מדר] באתר taekwando data

קטגוריה:לוחמות טאקוונדו ישראליות
קטגוריה:לוחמי טאקוונדו ישראלים
קטגוריה:ישראליות ילידות צרפת
קטגוריה:ישראלים ילידי צרפת
קטגוריה:ישראליות שנולדו ב-1979
קטגוריה:ישראלים שנולדו ב-1979
מאיר דלויה

מאיר דלויה (7 בפברואר 1956 ― 27 בינואר 2024) היה מרים משקולות ישראלי אשר ייצג את ישראל באולימפיאדת לוס אנג'לס 1984.

==קריירה==
באליפות העולם בשנת 1981 שנערכה בליל שבצרפת, דלויה סיים במקום השמיני לאחר שהרים 212.5 ק"ג בשקלול הדחיקה וההנפה. בשנה שלאחר מכן, הוא סיים במקום ה-11 באליפות העולם שנערכה בליובליאנה שבסלובניה לאחר שהרים 217.5 ק"ג.

דלויה ייצג את ישראל באולימפיאדת לוס אנג'לס 1984 והתחרה בקטגוריית המשקל עד 52 ק"ג. הוא סיים במקום התשיעי מתוך 20 מתחרים לאחר שהרים 215.0 ק"ג בשקלול הדחיקה וההנפה. בהנפה הוא הרים 95.0 ק"ג: בניסיון הראשון הניף בהצלחה 90.0 ק"ג, בשני הניף בהצלחה 95.0 ק"ג ובשלישי נכשל ב-97.5 ק"ג. בדחיקה נרשם לו הישג של 120.0 ק"ג אותו הצליח להרים בניסיון הראשון ואחר כך נכשל פעמיים בניסיונותיו לדחוק 125.0 ק"ג.

דלויה נפטר ב-27 בינואר 2024.

==קישורים חיצוניים==

* [http://www.iwrp.net/?view=contestant&id_zawodnik=7926 פרופיל וסטטיסטיקות] באתר iwrp.net

==הערות שוליים==

קטגוריה:מרימי משקולות ישראלים
קטגוריה:ספורטאים אולימפיים ישראלים
קטגוריה:משתתפים ישראלים באולימפיאדת לוס אנג'לס (1984)
קטגוריה:ישראלים שנולדו ב-1956
קטגוריה:ישראלים שנפטרו ב-2024
אאודי S1

אאודי S1 (בגרמנית: Audi S1) היא מכונית סופרמיני קומפקטית המוגדרת כ"גרסת ביצועים" (גרסת ספורט) של דגם אאודי A1 מתוצרת יצרנית הרכב הגרמנית אאודי ספורט אשר יוצרה בין השנים 2015–2018 בבלגיה.

==תצורות "אאודי S1"==
* 3 דלתות - האצ'בק.
* 5 דלתות - האצ'בק.

=="אאודי S1"==

* מנוע 4x4 הנעה כפולה.
* צמיגים: 225/35.
* נפח תא מטען - 210 ליטר (680 ליטר בקיפול מושבים אחוריים).
* כריות אוויר - 6 (קדמיות, צדיות ווילונות).

===תאוצות===
* תאוצה בין 0-100 קמ"ש היא 5.8 שניות (דגם 3 דלתות).
* תאוצה בין 0-100 קמ"ש היא 5.9 שניות (דגם 5 דלתות).

== תמונות ==
<gallery mode="packed" heights="120">
קובץ:OSAKA AUTO MESSE 2015 (239) - Audi S1 tuned by MACARS.JPG | "אאודי S1"
קובץ:OSAKA AUTO MESSE 2015 (238) - Audi S1 tuned by MACARS.JPG | "אאודי S1"
קובץ:Audi S1 Sportback (ABA-8XCWZF) interior.jpg | "אאודי S1" - מבט לתא הנהג ולוח מחוונים
</gallery>

==ראו גם ==
* אאודי S2

== קישורים חיצוניים ==

* 
* 
* 

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:מכוניות סופרמיני
קטגוריה:מכוניות ספורט
קטגוריה:דגמי מכוניות שהושקו ב-2015
קטגוריה:כלי רכב גרמניים
S1
Don't Smile at Me

Don't Smile at Me (בעברית: אל תחייך אלי) הוא המיני-אלבום הראשון של הזמרת-יוצרת האמריקאית בילי אייליש. המיני-אלבום יצא לאור ב-11 באוגוסט 2017, על ידי חברות התקליטים דארק-רום רקורדס ואינטרסקופ רקורדס. המיני-אלבום מכיל את הסינגלים: "Ocean Eyes" ,"Bellyache" ,"Watch" ,"Copycat" ו-"Idontwannabeyouanymore". ביניהם גם את השיר "My Boy", אשר הושמע בעונה השלישית של הסדרה "ציידי הצללים".

==סינגלים==
* "Ocean Eyes" - יצא לאור ב-18 בנובמבר 2015, כסינגל הראשון והפותח מתוך האלבום. עם יציאתו, נכנס השיר אל המקום ה-84 במצעד הבילבורד הוט 100.
* "Bellyache" - יצא לאור ב-24 בפברואר 2017, כסינגל השני מתוך האלבום. עם יציאתו, נכנס השיר אל המקום ה-79 במצעד הסינגלים הבריטי.
* "Watch" - יצא לאור ב-30 ביוני 2017, כסינגל השלישי מתוך האלבום.
* "Copycat" - יצא לאור ב-14 ביולי 2017, כסינגל הרביעי מתוך האלבום. עם יציאתו, נכנס השיר אל המקום ה-17 במצעד המצעד השירים האלטרנטיביים הדיגיטליים.
* "Idontwannabeyouanymore" - יצא לאור ב-21 ביולי 2017, כסינגל החמישי מתוך האלבום. עם יציאתו נכנס השיר אל המקום ה-96 במצעד הבילבורד הוט 100.
* "My Boy" - יצא לאור ב-28 ביולי 2017, כסינגל השישי מתוך האלבום. עם יציאתו, נכנס השיר אל המקום ה-20 במצעד המצעד השירים האלטרנטיביים הדיגיטליים.
* "" - יצא לאור ב-15 בדצמבר 2017, כסינגל השביעי מתוך האלבום.
* "Bitches Broken Hearts" - יצא לאור ב-30 במרץ 2018, כסינגל השמיני מתוך האלבום.
* "Lovely" - יצא לאור ב-19 באפריל 2018, כסינגל התשיעי מתוך האלבום. עם יציאתו נכנס השיר אל המקום ה-64 במצעד הבילבורד הוט 100.
* "Party Favor" - יצא לאור ב-21 באפריל 2018, כסינגל העשירי מתוך האלבום.

==רשימת רצועות==

* כל השירים באלבום נכתבו והולחנו על ידי בילי אייליש ופיניאס או'קונל.

== מיקומי שיא ==

=== מצעדי סוף שנה ===

=== מצעדי עשור ===

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטריה (IFPI Austria)
|זהב
|7,500
|-
!אוסטרליה (ARIA)
|פלטינה
|70,000
|-
!ארצות הברית (RIAA)
|פלטינה
|1,000,000<small></small>
|-
!בריטניה (BPI)
|פלטינה 2×
|600,000
|-
!דנמרק (IFPI Denmark)
|פלטינה
|20,000
|-
!מקסיקו (AMPROFON)
|פלטינה + זהב
|90,000
|-
!ניו זילנד (RMNZ)
|פלטינה 2×
|30,000
|-
!קנדה (Music Canada)
|פלטינה
|80,000<small></small>
|-
| colspan="3" |<small> מכירות + הזרמת מדיה בלבד</small>
|}

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
|-
! rowspan="3" |עולם
|11 באוגוסט 2017
|הזרמת מוזיקה • הורדה דיגיטלית
| rowspan="3" |אינטרסקופ
|-
|17 בנובמבר 2017
|תקליט
|-
|25 בינואר 2019
|תקליטור <small>(מהדורה יפנית מיוחדת)</small>
|}

==קישורים חיצוניים==

==הערות שוליים==

קטגוריה:מיני-אלבומי בכורה מ-2017
קטגוריה:אלבומי בילי אייליש
קטגוריה:מיני-אלבומים באנגלית
קטגוריה:אלבומים שהופקו על ידי פיניאס או'קונל
קטגוריה:אלבומי פלטינה באוסטרליה
קטגוריה:מיני-אלבומי חברת אינטרסקופ רקורדס
יושוופה

יושוופה (בהונגרית: Jósvafő) הוא כפר במחוז בורשוד-אבאוי-זמפלן שבצפון מזרח הונגריה. כמו יישובים רבים באירופה, גם אוכלוסיית יושוופה קטנה משמעותית בשנים האחרונות, מ-358 תושבים בשנת 1990 עד 216 תושבים בשנת 2018 (ירידה של כ-39%).

ביושוופה חיו מעט יהודים ובמקום קיים בית קברות יהודי.
{| class="wikitable"
! שנה
! מספר היהודים בכפר
! כלל האוכלוסייה
|-
|1840
|30
|
|-
|1880
|61
|666
|-
|1910
|22
|
|-
|1920
|32
|
|-
|1930
|10
|
|-
|1941
|16
|607
|-
|}

==קישורים חיצוניים==

* 
* [http://www.ksh.hu/apps/hntr.telepules?p_lang=HU&p_id=15680 נתוני הכפר באתר הלמ"ס ההונגרי]

==הערות שוליים==

קטגוריה:הונגריה: כפרים
קטגוריה:מחוז בורשוד-אבאוי-זמפלן
קאנו (כפר)

קאנוֹ (בהונגרית: Kánó) הוא כפר במחוז בורשוד-אבאוי-זמפלן שבצפון מזרח הונגריה. כמו יישובים רבים באירופה, גם אוכלוסיית קאנו קטנה משמעותית בשנים האחרונות, מ-246 תושבים בשנת 1990 עד 150 תושבים בשנת 2019 (ירידה של כ-39%). 98% מאוכלוסיית הכפר היא הונגרית, ו 2% ממנה היא צוענית.

== היסטוריה ==
היישוב הוזכר לראשונה בשנת 1272 תחת השם קאלנאו, שככל הנראה מגיעה מהמילה הסלאבית העתיקה "קאלינה". היישוב נבנה באזור טורנלה, אשר נמצאת בשטח סלובקיה המודרנית, בנפת גומור וקישונט של הממלכה ההונגרית. בתקופת השלטון העות'מאני היישוב לא היה מאוכלס, והיה ידוע בשם פוסזטקאלנו. הוא אוכלס מחדש בתקופת מרידת ראקוצי.

==יהודי קאנו==
בקאנו חיו מעט יהודים במהלך השנים.
{| class="wikitable"
! שנה
! מספר היהודים בכפר
! כלל האוכלוסייה
|-
|1880
|6
|270
|-
|1910
|5
|318
|-
|1920
|1
|329
|-
|1930
|5
|295
|-
|1941
|2
|326
|-
|}

== אתרים ==
בכפר כנסייה קלוויניסטית מתקופת הבארוק המאוחרת, אשר נבנתה בשנת 1804. המגדל שלה נבנה בשנת 1886. בבית הקברות של הכפר עדיין קיימות כחמישים מצבות הונגריות מסורתיות. המצבות עשויות עץ, ועליהן קישוטים וצורה מסורתיים. המצבות הישנות ביותר גולפו בשלהי המאה התשע עשרה, ברם, כמותן יורדת משנה לשנה בשל ריקבון.

<gallery class="center">
קובץ:Kánói világháborús emlékmű.jpg|alt=אנדרטה לשתי מלחמות העולם|אנדרטה לשתי מלחמות העולם
קובץ:Kánói katolikus templom.jpg|alt=מרכז הכנסים המודרני|מרכז הכנסים המודרני
</gallery>

==קישורים חיצוניים==

* 
* [http://www.ksh.hu/apps/hntr.telepules?p_lang=HU&p_id=07764 נתוני הכפר באתר הלמ"ס ההונגרי]

==הערות שוליים==

קטגוריה:הונגריה: כפרים
קטגוריה:מחוז בורשוד-אבאוי-זמפלן
אאודי S2

אאודי S2 (בגרמנית: Audi S2) היא מכונית ספורט בתצורת קופה מתוצרת אאודי ספורט אשר יוצרה בין השנים 1991–1995 בגרמניה.

==דגמי "אאודי S2" (לפי סוג מנוע)==
* "S2 Coupé 3B".
* "S2 Coupé ABY".

==תצורות==
* 2 דלתות - קופה.
* 5 דלתות - סטיישן.

=="אאודי S2"==
* דגם "אאודי S2" מבוסס על פלטפורמת "אאודי 80".
* 2 דלתות.
* מנוע קדמי - אורכי מגדש טורבו.
* מנוע בנזין - 2.3 ליטר.
* הנעה כפולה 4x4.
* קיבולת מכל דלק - 70 ליטר.
* מחיר היחידה "אאודי S2", עמד על 80,500 מארק גרמני (דגם מנוע "ABY", נכון לשנת 1994).

==תאוצות==
* תאוצה בין 0-100 קמ"ש היא 5.9 שניות (דגם מנוע "ABY").
* תאוצה בין 0-100 קמ"ש היא 6.1 שניות (דגם מנוע "3B").

== תמונות ==
<gallery mode="packed" heights="120">
קובץ:Audi S2 1992.JPG | "אאודי S2", שנת 1992 
קובץ:Audi S2 (Auto classique VAQ Mont St-Hilaire '12).JPG | "אאודי S2" 
קובץ:Audi S2 Coupé (5711150783).jpg | "אאודי S2"
קובץ:1996 Audi S2 Coupe (13666047724).jpg | "אאודי S2"
קובץ:1996 Audi S2 Coupe (13665686725).jpg | "אאודי S2"
קובץ:Audi S2.jpg | "אאודי S2"
קובץ:Audi S2 (2).jpg | "אאודי S2"
קובץ:Audi S2 Wikipedia.JPG | "אאודי S2"
</gallery>

==ראו גם ==
* אאודי S1

== קישורים חיצוניים ==

* 

== הערות שוליים ==

קטגוריה:מכוניות ספורט
קטגוריה:מכוניות קופה
קטגוריה:מכוניות סטיישן
קטגוריה:דגמי מכוניות שהושקו ב-1991
קטגוריה:כלי רכב גרמניים
S2
חבורת באומסלג-סוליטר

חבורות באומסלג-סוליטר <math> BS(p,q) = \langle a,t \,|\, ta^pt^{-1} = a^q \rangle</math> הן דוגמה חשובה למשפחה של חבורות בעלות יחס יחיד. זוהי הרחבת HNN של החבורה הציקלית האינסופית בעצמה.

החבורה קובעת את הפרמטרים p,q עד כדי סדר וסימן. ידוע שהחבורה מקיימת את תנאי הופף אם ורק אם p=1 או של-p,q יש אותם גורמים ראשוניים. ידוע ש-<math>BS(p,q)</math> היא residually finite אם ורק אם p=1 (זה המקרה שבו החבורה פתירה) או <math>\ q = \pm p</math>.

חבורת האוטומורפיזמים החיצונית מדגימה הבדל דרמטי בין המקרה שבו p,q זרים לבין המקרה שבו אחד מהם מחלק את השני: <math>\ \operatorname{Out}(BS(2,3))</math> היא ציקלית מסדר 2, בעוד ש-<math>\ \operatorname{Out}(BS(2,4))</math> אינה נוצרת סופית.

קטגוריה:תורת החבורות הקומבינטורית
באומסלג-סוליטר